Vita:Csoóri Sándor (költő)

message: A dátum rendben van, helység viszont nem stimmel. Kórházban halt meg, Budapesten. A család közlése, és a DIA-oldalán is Budapest szerepel. https://pim.hu/hu/dia/dia-tagjai/csoori-sandor#eletrajz 
Szvsz. egyelőre maradjuk a közlés dátumánál... azért javasolom ezt, mert nem tudom, mire alapozza az mno a "hajnali" időpontot, ugyanis a http://os.mti.hu/kereses_eredmenye itt beírva a keresőbe, hogy "Csoóri Sándor" egyetlen olyan közleményt ad ki, amiben a halál időpontját említik: "2016. szeptember 11. éjszakáján elhunyt" (A Kormányzati Tájékoztatási Központ közleménye - mielőtt valaki megkérdezné megnézés nélkül, a 2. rész csupán a részvétnyilvánítás...). Fauvirt vita 2016. szeptember 12., 17:09 (CEST)
Azóta majdnem egy tucat helyen olvasható a hétfőn kora hajnalban. Szerintem ez a legvalószínűbb. – Pagony foxhole 2016. szeptember 12., 17:11 (CEST)
replies: text: Hááát... csak akkor ne a Kormányzati Tájékoztatási Központot adják meg hírforrásként, mert ott: https://www.google.hu/search?q=csoóri+sándor+site:kormány.hu és http://www.kormany.hu/hu/kereses#category=all&search=Csoóri+Sándor még mindig a "2016. szeptember 11. éjszakáján" szerepel... khm... a valószínűségeket különben is nem szoktuk tényként kezelni, úgy tudom... Fauvirt vita 2016. szeptember 12., 17:14 (CEST)
A törzsszöveg első jegyzete a nemzetmuvesze.hut adja meg, aszerint pedig hétfő hajnal. A prae-hun egy csomó pályatársa emlékezik rá, azzal a felvezetéssel, hogy hétfő hajnal. – Pagony foxhole 2016. szeptember 12., 17:16 (CEST)
Ebben van kormányzat is meg mti is: . – Pagony foxhole 2016. szeptember 12., 17:26 (CEST)
Csak magyarázza már meg nekem valaki, hogy akkor miért épp az MTI-n és a kormany.hu-n nincs meg ez az információ?? amúgy szabad érdeklődnöm, hogy a nemzetmuvesze.hu-t ki csinálja?... se egy impresszum, se egy felelős, de még egy szerkesztő sincs megnevezve, meg az a többtucat hely, ami azokra az oldalakra hivatkozva állít valamit, amiken ez az infó nem található... de persze nekik jobban hiszünk, ezért véletlenül se írjuk azt, ami 100%-ig igaz, vagyis hogy 12-e a közlés napja. Végül is logikus... van egy legyes közmondás, valahogy állandóan az jut az eszembe. Nekem végül is mindegy... vagyis nem, csak nem fogok e miatt "háborúzni". Fauvirt vita 2016. szeptember 12., 17:48 (CEST)
Azt írsz be, amit akarsz. – Pagony foxhole 2016. szeptember 12., 17:58 (CEST)

text: Milyen briliáns érv. ;) Nekem a kormany.hu közleménye (amely egyébként saját halottjának is tekinti) megbízhatóbbnak tűnik. – Norden1990 vita 2016. szeptember 12., 18:20 (CEST)
A kormány.hu-n szept. 11. szerepel: http://www.kormany.hu/hu/hirek/bucsu-csoori-sandortol – Rlevente  üzenet 2016. szeptember 13., 08:31 (CEST)
Kértem visszaigazolást az MTI-től, küldöm be hamarosan az OTRS-be, kérlek  hacsak más meg nem előz,  fogadd be és a  leveles-paraméteres akármijével igazoljuk, hogy tényleg a 12-e az igaz. (Mondjuk kritikán aluli, hogy nem eszközöltek a saját oldalaikon helyreigazítást...) Fauvirt vita 2016. szeptember 13., 11:44 (CEST)
A Kossuth 180 percben 8:45 körül azt mondták be, hogy hétfőn kora hajnalban. Egy talán echós hírműsorban tegnap meg hogy vasárnap éjszaka. Gyurika vita 2016. szeptember 13., 13:41 (CEST)

text: Nincs ellentmondás. A vasárnap éjszaka, és a hétfő kora hajnal ugyanazt jelenti. Tambo vita 2016. szeptember 13., 13:44 (CEST)
replies: text: :A vasárnap éjszaka és a hétfő kora hajnal ugyanazt jelenti????? Na ekkora ökörséget is ritkán olvasni. Hungarikusz Firkász Ide írkássz! 2016. szeptember 13., 13:50 (CEST)
Mondjuk: vasárnapról hétfőre virradóra. Igazából senki nem tudja. Majd lesz egy hivatalos anyakönyvi kivonat. Egyelőre pedig ezen tovább vitatkozni már-már rosszízlésű. OsvátA Palackposta 2016. szeptember 13., 13:54 (CEST)
Az MTI válaszában, amit beküldtem az OTRS-be percre pontos időpont van, ha ez bárkit megnyugtat... de felőlem lehet még itt vitázni, hogy a forrás alapján ki mit mondott annak ellenére, hogy a forrástól kaptunk egy igazolást... Igaz, nyílt színen nem közölték le, hogy téves dátumot adtak ki... de rugózhatunk még egy darabig a hibájukból származó vegyes másodlagos infókon... Fauvirt vita 2016. szeptember 13., 14:08 (CEST)

text: Beírtam az MTI-közlését (amely a 2016091310008207-es sorszámon rögzült az OTRS-ben). Sajnos valamilyen technikai hiba miatt nem jött a levélről értesítés, ezért amíg nem jelezted, hogy beküldted, nem tudtunk róla. Így már minden bizonnyal egyértelmű mindenkinek az adat pontossága és lezárható a téma. Hungarikusz Firkász Ide írkássz! 2016. szeptember 13., 14:24 (CEST)
thread_title:  Halál időpontja 

message: Nincs kedve valakinek akár ezen cikk alapján bővíteni a magyar változatot? Rendszerváltás-kori tevékenysége, MDF-tagsága stb. például teljesen hiányzik. – Norden1990 vita 2016. szeptember 12., 18:17 (CEST)
replies: text: Kár. – Norden1990 vita 2016. szeptember 21., 19:48 (CEST)
thread_title: Angol wiki

message: „A Magyar Írók Szövetsége Rákosi életéről szóló versek, elbeszélések és drámai művek megírását szorgalmazta. Ennek megfelelően a magyar írók ajándékaként a Szépirodalmi Könyvkiadó prózai és költői antológiát jelentetett meg Magyar írók Rákosi Mátyásról címmel, amely népünk szeretett vezérének 60. születésnapjára 11 000 példányban jelent meg. Ebben a kötetben harminchárom magyar író mondta el - versben, elbeszélésben, visszaemlékezésben - mindazt, ami életüket, munkásságukat elszakíthatatlanul Rákosi elvtárs életéhez, tevékenységéhez fűzi. A versekben elsősorban Sztálint és Rákosit dicsőítő patetikus ódák és népdalutánzó rigmusok uralkodtak a kor szellemének megfelelően. A kötetben az 1950-es évek író- és költőnemzedéke - a kor szellemének megfelelően - a költészet nyelvén fejezte ki Rákosi iránti szeretetét. Íme a névsor: Zelk Zoltán, Illés Béla, Reményi Béla, Déry Tibor, Devecseri Gábor, Darázs Endre, Aczél Tamás, Nagy László, Rákos Sándor, Szabó Pál, Benjámin László, Veres Péter, Nagy Sándor, Örkény István, Szüdi György, Asztalos Sándor, Rideg Sándor, Háy Gyula, Illyés Gyula, Gyárfás Miklós, Képes Géza, Darvas József, Morvay Gyula, Urbán Ernő, Sőtér István, Kónya Lajos, Mesterházi Lajos, Hegedűs Zoltán, Cseres Tibor, Somlyó György, Örvös Lajos és Máté György. Az írások egy része kerülte a túlzásokat, és érzékelhető, hogy többen csak a rábeszélés hatására vállalták e megtisztelő feladatot.”
Forrás: Rákosi Mátyás hatvanadik születésnapjának megünneplése – Kocsis Piroska, Archivenet.hu 
Az adott témának helye lehet a cikkben, de sokkal árnyaltabb kifejtést igényelne. – Villanueva vita 2021. február 10., 19:01 (CET)
thread_title:  Miért vontam vissza a Rákosi-versre utaló szerkesztést?